دونیا-دا یئنی نوع کروناویروس سببیندن ایندیدک حیاتینی ایتیرن‌لرین سایی 215 مین، یولوخان‌لارین سایی ایسه 3 میلیون 75 مین اولوب. معالیجه اولونان خسته لرین سایی ایسه 944 مینی کئچیب.
اپیدمی نین مرکزینه چئوریلن امریکا-دا ویروسا یولوخان‌لارین سایی بیر میلیون حدینی کئچیب. اؤلکه‌ده 566-سی مکزیکالی کوچمن ده داخیل اولماقلا 57 مین 533 اینسان هلاک اولوب. 1 میلیون 3328 اینسان ایسه ویروسا یولوخوب.
ایتالیا-دا "کووید-19"دان اؤلن‌لرین سایی سون 24 ساعاتدا 382 آرتا‌راق 27 مین 359-ا چاتیب. ویروسون یولوخدوغو اینسان سایی 608 آزالا‌راق 105 مین 205-ا قدر آزالارکن، ساغالان‌لارین سایی 2 مین 317 آرتا‌راق 68 مین 941-ا یوکسلیب.
فرانسا-دا "کووید-19"دان حیاتینی ایتیرن‌لرین سایی سون 24 ساعاتدا 367 آرتا‌راق 23 مین 660-ا، ویروس آشکارلانان اینسان سایی 520 نفر آرتا‌راق 197 مین 589-ا چاتدی. اؤلکه‌ده اپیدمی یه قارشی گؤرولن تدبیرلر تدریجن لغو ائدیله‌جک. اوشاق باغچاسی، ایلک و اورتا مکتب‌لرین تدریجن و ایستک‌دن آسیلی اولا‌راق می ین 11-ده آچیلاجاغینی دئین باش ناظیر ادوارد فیلیپ بو تاریخ‌دن سونرا مومکون قدر چوخ اینسانین ائودن ایشلمه‌یه داوام ائتمه‌سینی سؤیله‌یه‌رک، کافه و رستوران خاریجینده تیجارت و ماغازا‌لارین دا آچیلاجاغینی آچیقلاییب.
اینگیلتره‌-ده "کووید-19" سببیله حیاتینی ایتیرن‌لرین سایی سون 24 ساعاتدا 586 آرتا‌راق 21 مین 678-ا، یولوخان‌لارین سایی 3 مین 996 آرتا‌راق 161 مین 145-ا چاتیب.
حکومت طرفیندن آچیق‌لانان گونده‌لیک معلومات‌لار یالنیز خسته‌خانا‌داکی اؤلوم‌لری احاته ائدیر. سون 37 ایلده قوجا‌لار ائولرینده ان چوخ اؤلوم حادثه‌سی‌نین قئیده آلیندیغی اؤلکه‌ده اونلارین چوخونون کروناویروس‌دان اؤلدوگونه دایر شوبهه‌لر وار.
